31.10.2006 Euroopa Liidu Teataja L 300/13 KOMISJONI MÄÄRUS (EÜ) nr 1620/2006, 30. oktoober 2006, millega kehtestatakse ajutine dumpinguvastane tollimaks Hiina Rahvavabariigist ja Ukrainast pärit triikimislaudade impordi suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (!) (edaspidi “algmäärus”), eriti selle artiklit 7, olles konsulteerinud nõuandekomiteega, ning arvestades järgmist: 1. MENETLUS 1.1. Menetluse algatamine 4. veebruaril 2006. aastal avaldas komisjon Euroopa Liidu Teatajas teadaande (2) (edaspidi “algatamis- teade”) dumpinguvastase menetluse algatamise kohta Hiina Rahvavabariigist (edaspidi “Hiina RV”) ja Ukrainast pärit triikimislaudade ühendusse importimise suhtes. Dumpinguvastane menetlus algatati kaebuse põhjal, mille esitasid 23. detsembril 2005. aastal kolm ühenduse tootjat (edaspidi “kaebuse esitajad”), kelle toodang moodustab olulise osa, käesoleval juhul üle 40%, ühenduse triikimislaudade kogutoodangust. Kaebus sisaldas tõendeid nimetatud toote müügi kohta dumpinguhindadega ja sellest tuleneva olulise kahju kohta, mida peeti menetluse algatamiseks piisavaks. 1.2. Menetlusega seotud isikud ja kontrollkäigud Komisjon andis menetluse algatamisest ametlikult teada kaebuse esitajatele, teistele teadaolevatele ühenduse tootjatele, eksportivatele tootjatele Hiina RVs ja Ukrainas, teadaolevatele importijatele ja jaemüüjatele, asjaomaste ekspordiriikide esindajatele, tootjatele Ameerika Ühendriikides, mis algselt kavatseti võtta võrdlusriigiks, ning tootjatele teistes potentsiaalsetes võrdlusriikides. Lisaks sellele võttis komisjon ühendust kõigi teiste ühenduse ettevõtjatega, kes on potentsiaalselt kaasatud samasuguse toote/asjaomase toote tootmisesse ja/või levitamisse ja kelle kontaktandmed esitati komisjonile pärast menetluse algatamist. Huvitatud isikutele anti võimalus teha oma seisukohad teatavaks kirjalikult ning taotleda ärakuulamist algatamisteates sätestatud tähtaja jooksul. Kõigile huvitatud isikutele, kes seda taotlesid ja kes teatasid konkreetsed põhjused, miks neid tuleks ära kuulata, anti selleks võimalus. (1) EÜT L 56, 6.3.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, k 17). (2?) ELT C 29, 4.2.2006, lk 2.